# Анастас Янков

### от Уикипедия, свободната енциклопедия

Полковник Янков български революционер
Роден: | 1 август 1857 Загоричани, днес Гърция
Починал: | 15 април 1906 Влахи, днес България

Анастас Янков Динков е български военен и революционер, войвода на Върховния македонски комитет.

## [редактиране] Биография

Анастас Янков е роден в голямото будно българско костурско село Загоричани, днес Василиада, Гърция. Учи в родното си село, а по-късно в българско училище в Цариград. Участва като доброволец в сръбската армия в Сръбско-турската война през 1876 година. През Руско-турската освободителна война влиза в Българското опълчение и се сражава при Шипка и Шейново, където е ранен.

Пощенска картичка за Илинденското въстание с полковник Янков и превземането на Белица

След войната се установява в новосъздаденото Княжество България и завършва Военното училище. Взима участие като офицер в Сръбско-българската война през 1885 година и за проявена храброст е удостоен с военен орден. През 1896 напуска службата и влиза в редовете на Върховния Македоно-Одрински комитет.

През 1902 година прави поход с чета до родното си Костурско, който създава големи проблеми на конкурентната революционна организация ВМОРО, която трудно успява да парира опитите му да вдигне въстание. През Илинденското въстание е начело на чета от 400 души, която действа в Пирин, влиза в щаба на въстанието в Разлога и командва нападението на Белица.

Полковник Янков загива в сражение с турски войски при село Влахи през април 1906 година.

Полковник Янков е женен за сестрата на Райна Княгиня и е баща на дееца на БКП Коста Янков.

## [редактиране] Външни връзки

Открийте още информация за Анастас Янков в нашите сродни проекти:

Уикиизточник

- Иван Вазов. Радостта на сенките. Стихотворение за полковник Янков

Взето от „http://bg.wikipedia.org../../../%D0%B0/%D0%BD/%D0%B0/%D0%90%D0%BD%D0%B0%D1%81%D1%82%D0%B0%D1%81_%D0%AF%D0%BD%D0%BA%D0%BE%D0%B2_b714.html“.

Категории: Върховен македоно-одрински комитет | Български офицери | Македонци

##### Views

- Статия
- Беседа
- Текуща версия

##### Търсене